***ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԱՌԹԻՎ***

Հարգելի՛ աշակերտներ, ուսանողներ, մանկավարժներ և ծնողներ,

Շնորհավորում եմ Ձեզ Սեպտեմբերի 1-ի՝ «Գիտելիքի և դպրության օրվա» առթիվ։

Սիրելի՛ աշակերտներ և ուսանողներ, կրթությունը, գիտելիքը և հմտություններն այն լավագույն արժեքներն են, որոնց զգալի պաշարով միայն կհասնեք առաջընթացի՝ այս օրեցօր և արագորեն զարգացող աշխարհում, իսկ դրա լավագույն հնարավորությունը անկասկած սովորելն է՝ ամեն օր և ջանասիրաբար։ Նոր ուսումնական տարին հնարավորություն է առավել լավ սովորելու, գիտելիքը արժևորելու, նորովի կրթվելու և կատարելագործվելու համար։

Առանձնակի սիրով շնորհավորում և իմ ջերմ բարեմաղթանքներն եմ հղում այն փոքրիկներին, ովքեր այս տարի առաջին անգամ կայցելեն դպրոց, մուտք գործելով գիտելիքի զարմանահրաշ և հետաքրքիր աշխարհ։ Սիրելի՛ առաջին դասարանցիներ, թո՛ղ ձեր անդրանիկ քայլերը դեպի կրթօջախ ուղեկցվեն հաջողություններով, ձեռքբերումներով և գիտելիքաշատ օրերով, իսկ ուսումնառության ողջ ընթացքը ձեզ համար լինի աշխարհաճանաչման ու ինքնադրսևորման յուրօրինակ ժամանակաշրջան։

Օրվա խորհրդին ընդառաջ, շնորհավորում եմ նաև կրթության ու գիտության գործի նվիրյալներին՝ ուսուցիչներին, դպրոցների աշխատակիցներին և դասավանդողներին։ Կրթության բնագավառի բոլոր ներկայացուցիչներին, աշակերտներին և ուսանողներին մաղթում եմ հաջողակ և արգասաբեր ուսումնական տարի։

Շնորհավո՜ր Սեպտեմբերի 1,

Բարի՛ երթ։

***Թալին համայնքի ղեկավար՝ Տավրոս Սափեյան***